Polisiëring nie op standaard | Die Vryburger
Polisiëring nie op standaard
August 22, 2013 - Nuus - 1 comment
Die polisie se BBP-beveiligingseenheid het in die afgelope boekjaar meer as 20% van die polisie se totale jaarlikse begroting ontvang om ’n klein aantal BBP te beskerm.
Dit is gevind deur die Instituut vir Sekerheidstudie (ISS) en is tydens ’n konferensie oor misdaad en misdaadvoorkoming bekend gemaak.
Die verslag dui daarop dat die polisie se begroting van R68 miljard, is opgedeel sodat die BBP-beveiligingseenheid bykans 23 % gekry het.
Dié eenheid se taak is die beveiliging van “baie belangrike persone” (BBP’s) en wissel van die land se president tot by provinsiale LUR’e.
Volgens die verslag het die Suid-Afrikaanse Polisiediens die afgelope dekade met 51% gegroei. Sowat 67, 000 addisionele poste is geskep na sowat 160, 000 in totaal
Te midde hiervan het misdaad verhoog in die land, en dit dui daarop dat meer polisie nie die enigste middel is om misdaad hok te slaan nie. Goed opgeleide polisiebeamptes is die eerste vereiste wat nagekom moet word.
Waarnemers meen dat die massiewe getal polisiebeamptes wat steeds diens doen te midde van ’n ernstige misdaad rekord, bewys lewer van swak keuring en uiters bedenklike opleiding en dissipline.
One thought on “Polisiëring nie op standaard”
Johann S August 23, 2013 at 9:12 am
Die polisie se krisis het baie dimensies wat nie maklik reg gemaak kan word nie. Opleiding vir die uniform tak is krities en dit is hulle eerste gebrek, sekerlik nie die grootste nie. Tweedens het hulle n probleem met opgeleide speurders en ondersoek beamptes reg oor die land. Derdens is die forensiese eenhed so ver agter, kaapstad is hulle voor! Vierdens sit hulle met misdadigers binne die diens, korrupsie seevier, LAASTENS is hulle tweede grootste probleem die feit dat hulle geen misdaad beraming kan doen nie, dit is omdat hulle die misdaad syfers nie korek is nie en dan nog die termonologie so wyd interpreteer dat hulle nie behoorlike strategiee kan meebring nie. Maar die ou diensie se heel grootste probleem is dat die publiek GELOOFWAARDIGHEID en RESPEK in hulle verloor het!
Om die probleem reg te maak is nie ernstige berg klim nie maar eerder om mount Everest aan te pak in n kort broek en plakkies, sonder klim toerusting, kos en water. Sterkte mense maar julle het die GEBREUK! Es stekkend! Eish she is broken!